**การมีส่วนร่วมทางการเมืองของนักศึกษาระดับปริญญาตรี**

**ของมหาวิทยาลัยราชภัฏมหาสารคาม**

**The Political Participation by Students in bachelor's degree in Rajabhat Maha Sarakham University**

วรรณี ปังสกุลยานนท์1ยุภาพร ยุภาศ2 และภักดี โพธิ์สิงห์3

Wannee Pangsakunyanon1,Yupaporn Yupas2 and Pakdee Posing3

*สาขาวิชารัฐประศาสนศาสตร์ คณะรัฐศาสตร์และรัฐประศาสนศาสตร์ มหาวิทยาลัยราชภัฏมหาสารคาม1*

*Prapatsornsubterm@gmail.com1*

**บทคัดย่อ**

การวิจัยครั้งนี้มีวัตถุประสงค์ เพื่อศึกษาระดับการมีส่วนร่วมทางการเมือง และเพื่อเปรียบเทียบ การมีส่วนร่วมทางการเมือง ของนักศึกษามหาวิทยาลัยราชภัฏมหาสารคาม ระดับปริญญาตรี จำแนกเป็น เพศ ชั้นปีที่กำลังศึกษา และคณะที่ศึกษา ประชากรที่ใช้ในการศึกษาวิจัยนักศึกษามหาวิทยาลัยราชภัฏมหาสารคาม ระดับปริญญาตรี จำนวน 389 คน โดยการกำหนดขนาดกลุ่มตัวอย่างโดยใช้สูตร ทาโร่ยามาเน่ และการสุ่มตัวอย่างแบบแบ่งกลุ่ม ใช้แบบสอบถามเป็น เครื่องมือในการเก็บรวบรวมข้อมูล และการวิเคราะห์ผลใช้โปรแกรมคอมพิวเตอร์สำเร็จรูป สถิติที่ ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน ค่า t-test การวิเคราะห์ความ แปรปรวนทางเดียว (One-way ANOVA)และค่าสัมประสิทธิ์สหสัมพันธ์เพียร์สัน โดยกำหนด นัยสำคัญทางสถิติที่ระดับ .05

ผลการวิจัยพบว่า1) การมีส่วนร่วมทางการเมืองของนักศึกษาระดับปริญญาตรีของมหาวิทยาลัยราชภัฏมหาสารคาม โดยภาพรวมอยู่ในระดับ มีส่วนร่วมปานกลาง 2) ผลการเปรียบเทียบระดับการมีส่วนร่วมทางการเมืองของนักศึกษาระดับปริญญาตรีของมหาวิทยาลัยราชภัฏมหาสารคาม จำแนกตามเพศ ตามคณะ ตามชั้นปี พบว่ามีความแตกต่างอย่างมีนัยสำคัญทางสถิติที่ระดับ .05 3) ข้อเสนอแนะ จัดกิจกรรมส่งเสริมประชาธิปไตยให้นักศึกษาได้ร่วมกิจกรรมทางการเมือง เช่น การรณรงค์ทางการเมือง การใช้สิทธิเลือกตั้ง และการให้ข้อมูลและรับข้อมูลข่าวสารทางการเมืองให้นักศึกษาทราบอย่างต่อเนื่องและถูกต้อง จัดกิจกรรมที่ทำให้นักศึกษาได้ทำประโยชน์ต่อสถาบันการศึกษา คณะ เป็นการใช้เวลาว่างให้เป็นประโยชน์ และฝึกให้มีจิตอาสา

**คำสำคัญ:** การมีส่วนร่วมทางการเมือง ;นักศึกษา

**Abstract**

The objectives of this research was aimed to study the levels of Political Participation and compare to Political Participation by Students in bachelor's degree in Rajabhat Maha Sarakham University which classified by gender sex , education level ,faculty. Research population consisted of 389 person determine by taro yamone and using simple random sampling. Data were collected using a questionnaire and were processed by advance computer progam . Statistical tools used for analyzing data were percentage, mean, and standard deviation, t-test, One-way ANOVA and Pearson Product Moment Correlation Coefficient by setting the statistical significance level at .05.

The research results were found that 1) The Political Participation by Students in bachelor's degree in Rajabhat Maha Sarakham University were at the moderate level. 2) The result comparison of Political Participation by Students in bachelor's degree in Rajabhat Maha Sarakham University classified by students’gender, study year , faculity were significantly relative to Political Participation at the statistical significance level.05. Suggestion develop guideline To have activity to promote democracy for student to Political Participation example The Politicl campaign, Selection political vote campaign and resend, receive news from political to student continualy and exactly. To have activity for student make benefit to university , faculty for to be public mind.

**Keywords:** Political participation; Student

1. **บทนำ**

ประเทศไทยปกครองระบอบประชาธิปไตย ตั้งแต่ 24 มิถุนายน พ.ศ. 2475 ที่มีอำนาจอธิปไตยเป็นของปวงชนชาวไทย ภายใต้รัฐธรรมนูญ อันเป็นกฎหมายสูงสุด ในการปกครองประเทศที่มีพระมหากษัตริย์ เป็นประมุขของประเทศ ความหมายของระบอบประชาธิปไตย (Democracy ) หมายถึง ระบบการปกครองที่ประชาชนเป็นใหญ่ ดังนั้นการปกครองที่เป็นประชาธิปไตยก็คือ รูปการปกครองที่ยึดถืออำนาจอธิปไตยเป็นของปวงชน

ประเทศที่เป็นประชาธิปไตยนั้นจำเป็นต้องมีรัฐธรรมนูญ เพราะรัฐธรรมนูญเป็นกฎหมายหลักหรือเป็นกติกาที่กำหนดแนวทางสำหรับการที่รัฐจะใช้อำนาจปกครองประชาชน และมีหลักการจัดระเบียบการปกครอง ซึ่งรัฐธรรมนูญก็ไม่ใช่เครื่องหมายแสดงความเป็นประชาธิปไตย เพราะประเทศที่ปกครองด้วยระบอบเผด็จการก็มีรัฐธรรมนูญเช่นเดียวกัน การที่จะพิจารณาว่าประเทศใดเป็นประชาธิปไตยหรือไม่ จึงต้องดูว่ารัฐธรรมนูญของประเทศนั้นให้ประชาชนเป็นเจ้าของอำนาจอธิปไตยหรือไม่ ลักษณะสำคัญของการปกครองแบบประชาธิปไตย คือ รัฐบาล

มาจากการเลือกตั้งและการปกครองโดยเสียงข้างมาก รัฐบาลในระบอบประชาธิปไตย และ ลักษณะของรัฐบาลที่เป็นประชาธิปไตย คือ “ รัฐบาลของประชาชน โดยประชาชน และเพื่อประชาชน ” ซึ่งเป็นวาทะของอับราฮัม ลินคอลน์ (Abraham Lincoln:1860) อดีตประธานาธิบดีของสหรัฐฯ (วิกิพีเดีย:ประชาธิปไตย) การที่รัฐบาลจะได้รับการยอมรับว่าเป็นประชาธิปไตยจะต้องมีลักษณะที่เป็นรัฐบาลของประชาชน หมายถึง รัฐบาลจะต้องมาจากการเลือกตั้งของประชาชน และประชาชนสามารถเปลี่ยนแปลงผู้ปกครองได้ด้วยการไปลงคะแนนเสียงเลือกตั้ง นั่นคือ ประชาชนอยู่ในฐานะเป็นเจ้าของรัฐบาลซึ่งบ่งชี้ถึงมิติของการปกครองในด้านความเป็นเจ้าของอำนาจอธิปไตยเป็นรัฐบาลโดยประชาชน หมายถึง ประชาชนหรือพลเมืองทุกคนมีสิทธิที่จะเป็นผู้ปกครองได้ ถ้าหากได้รับเสียงสนับสนุนจากประชาชนส่วนใหญ่ของประเทศ เป็นรัฐบาลเพื่อประชาชน หมายถึง รัฐบาลจะต้องมีจุดประสงค์เพื่อความผาสุกของประชาชน และจะต้องมีการกำหนดวาระในการดำรงตำแหน่ง เพื่อจะได้เป็นหลักประกันว่าผู้ปกครองจะต้องปกครองเพื่อประชาชน หากผันแปรจากจุดหมายนี้ ประชาชนจะได้มีโอกาสเปลี่ยนผู้ปกครองผ่านทางการเลือกตั้ง การสถาปนาระบอบประชาธิปไตยให้มีความเสถียรภาพยั่งยืนมิได้หมายความเพียงว่าการประกาศใช้รัฐธรรมนูญเพื่อการปกครองในระบอบประชาธิปไตยเท่านั้น แต่ที่สำคัญยากยิ่ง ก็คือ การเสริมสร้างให้ประชาชนมีความรู้ความเข้าใจ และมีความศรัทธาต่อคุณค่าของการปกครองในระบอบประชาธิปไตยที่แท้จริง เริ่มจากสถาบันครอบครัว โรงเรียน ที่ทำงาน ระดับท้องถิ่น และระดับประเทศ โดยเฉพาะอย่างยิ่ง นักศึกษาซึ่งได้รับสมญานามว่า เป็น “ปัญญาชน”ในอดีตมีการลุกขึ้นต่อสู้อำนาจเผด็จการในเหตุการณ์ 14 ตุลา จนถึงปัจจุบันมีการชุมนุมหลายครั้ง ไม่ค่อยเห็นนักศึกษาเข้ามาชุมนุม ส่วนใหญ่จะเป็นผู้เฒ่าที่ให้ความสนใจและร่วมชุมนุมทางการเมือง ถือว่าเป็นส่วนหนึ่งที่มีความสำคัญในสังคมผู้วิจัยจึงสนใจศึกษาเรื่องนักศึกษามหาวิทยาลัยราชภัฏมหาสารคามระดับปริญญาตรี ซึ่งเป็นเยาวชนคนรุ่นใหม่จะความสนใจและมีส่วนร่วมทางการเมืองเป็นอย่างไรเพื่อใช้เป็นแนวทางการมีส่วนร่วมทางการเมือง เพื่อเป็นประโยชน์ต่อไป

1. **วัตถุประสงค์การวิจัย**

2.1 เพื่อศึกษาระดับการมีส่วนร่วมทางการเมืองของ นักศึกษามหาวิทยาลัยราชภัฏมหาสารคาม ระดับปริญญาตรี

2.2 เพื่อเปรียบเทียบ การมีส่วนร่วมทางการเมืองของนักศึกษามหาวิทยาลัยราชภัฏมหาสารคาม ระดับปริญญาตรี จำแนกเป็น

เพศ อายุ ขั้นปีที่กำลังศึกษา และคณะที่ศึกษา

2.3 เพื่อศึกษาข้อเสนอแนะในการพัฒนาการมีส่วนร่วมทางการเมืองของนักศึกษามหาวิทยาลัยราชภัฏมหาสารคาม

**3. ขอบเขตการวิจัย**

1) ด้านพื้นที่ศึกษาในพื้นที่มหาวิทยาลัยราชภัฏมหาสารคาม ระดับปริญญาตรี 2) ด้านระยะเวลา ศึกษาระหว่างเดือนธันวาคม พ.ศ. 2559 ถึง มกราคม พ.ศ. 2560 3) ด้านประชากรและกลุ่มตัวอย่าง ประชากรคือนักศึกษาระดับปริญญาตรีที่กำลังศึกษาในมหาวิทยาลัยวิทยาลัยราชภัฏมหาสารคาม จำนวน 13,194 คน (ฝ่ายทะเบียนปี พ.ศ 2559) กลุ่มตัวอย่าง คือนักศึกษาระดับปริญญาตรีที่กำลังศึกษาในมหาวิทยาลัยวิทยาลัยราชภัฏมหาสารคาม จำนวน 389 คน ได้มาโดยการกำหนดขนาดกลุ่มตัวอย่างโดยใช้สุตร ทาโร่ยามาเน่ และการสุ่มตัวอย่างแบบแบ่งกลุ่ม 4) ด้านเนื้อหา ตัวแปรอิสระได้แก่ เพศ ชั้นปีที่ศึกษา และคณะ ตัวแปรตามคือ การมีส่วนร่วมทางการเมืองของนักศึกษามหาวิทยาลัยราชภัฏมหาสารคาม ระดับปริญญาตรี

**4. วิธีดำเนินการวิจัย**

การมีส่วนร่วมทางการเมืองของนักศึกษาระดับปริญญาตรีของมหาวิทยาลัยราชภัฏมหาสารคาม โดยเก็บรวบรวมข้อมูลจากแบบสอบถาม และกำหนดแนวทางในการเก็บรวบรวมข้อมูล

เพื่อการวิเคราะห์ข้อมูล ตามขั้นตอนและวิธีการดำเนินการ ดังนี้

4.1 ประชากรและกลุ่มตัวอย่างประชากร ที่ใช้ในการวิจัยครั้งนี้

ได้แก่ นักศึกษามหาวิทยาลัยราชภัฏมหาสารคาม ระดับปริญญาตรี จำนวนทั้งหมด 13,194 คน กลุ่มตัวอย่างที่ใช้ในการวิจัยในครั้งนี้ คือ นักศึกษามหาวิทยาลัยราชภัฏมหาสารคาม ระดับปริญญาตรีจำนวน 389 คน ผู้วิจัยได้กำหนดกลุ่มตัวอย่างโดยการคำนวณหาขนาดของกลุ่มตัวอย่างตามสูตร ยามาเน่ (Yamane. 1973 : 727)การคัดเลือกกลุ่มตัวอย่างจากนักศึกษาระดับปริญญาตรีของมหาวิทยาลัยราชภัฏมหาสารคาม คณะต่างๆโดยเทียบบัญญัติไตรยางศ์

4.2 เครื่องมือวิจัย เครื่องมือที่ใช้ในการศึกษาครั้งนี้ เป็นแบบสอบถาม (Questionnaires) แบ่งออกเป็น 3 ตอน ตอนที่ 1 เป็นแบบสอบถามปลายปิด ประเภทสอบถามรายการ (Check list) เกี่ยวกับข้อมูลทั่วไปของผู้ตอบแบบสอบถามประกอบด้วย เพศ อายุ คณะ ชั้นปี

ตอนที่ 2 เป็นแบบสอบถามวัดระดับการมีส่วนร่วมของการมีส่วนร่วมทางการเมืองของนักศึกษาระดับปริญญาตรีของมหาวิทยาลัยราชภัฏมหาสารคาม ความคิดเห็น 5 ระดับ ได้แก่ มากที่สุด มาก ปานกลาง น้อย น้อยมาก

ตอนที่ 3 เป็นแบบสอบถามปลายเปิด (Open - ended Questionnaire) เกี่ยวกับข้อเสนอแนะการส่งเสริมการมีส่วนร่วมทางการเมืองของนักศึกษา นำร่างแบบสอบถามนำเสนอคณะกรรมการที่ปรึกษาเพื่อตรวจสอบ ความครบถ้วน ครอบคลุม ทั้งเนื้อหา ภาษา และรูปแบบ เมื่อได้รับข้อเสนอแนะจากคณะกรรมการที่ปรึกษาค่า IOC สูงกว่า 0.66

4.3 การเก็บรวบรวมข้อมูล

ประสานงานในการเก็บรวบรวมข้อมูลจากนักศึกษาตรวจสอบความสมบูรณ์ของแบบสอบถาม และจำนวนแบบสอบถามที่ได้รับคืนทุกฉบับ

4.4 การวิเคราะห์ข้อมูลและสถิติที่ใช้การวิจัยครั้งนี้ผู้วิจัย

วิเคราะห์ข้อมูลโดยใช้เครื่องคอมพิวเตอร์ โปรแกรมคอมพิวเตอร์สำเร็จรูปในการประมวลผล และวิเคราะห์ข้อมูล

**5. สรุปผลการวิจัย**

จากการดำเนินการวิจัย พบว่า

5.1 การมีส่วนร่วมทางการเมืองของนักศึกษาระดับปริญญาตรีของมหาวิทยาลัยราชภัฏมหาสารคาม โดยภาพรวมอยู่ในระดับ มีส่วนร่วมปานกลาง เมื่อพิจารณาเป็นรายด้าน พบว่าอยู่ในระดับปานกลาง จำนวน 3 ด้าน และ อยู่ในระดับน้อย จำนวน 2 ด้าน เรียงลำดับค่าเฉลี่ยจากมากไปหาน้อย ดังนี้

1) ด้านการใช้สิทธิเลือกตั้ง (=3.48)

2) ด้านการให้ข้อมูลและรับข้อมูล (= 2.96)

3) ด้านการแสดงความสนใจต่อกิจกรรมทางการเมือง (=2.60)

4) ด้านการร่วมรณรงค์ทางการเมือง (=2.37)

5) ด้านการมีบทบาทเคลื่อนไหวทางการเมือง (= 2.11)

6) รวมทุกด้าน ( =…2.70 )

5.2 ผลการเปรียบเทียบระดับการมีส่วนร่วมทางการเมือง

ของนักศึกษาระดับปริญญาตรีของมหาวิทยาลัยราชภัฏมหาสารคาม พบว่า 1) ระดับการมีส่วนร่วมทางการเมืองของนักศึกษาระดับปริญญาตรีของมหาวิทยาลัยราชภัฏมหาสารคาม โดยรวมทุกด้าน จำแนกตามเพศ มีความแตกต่าง กันอย่างมีนัยสำคัญทางสถิติที่ระดับ .05 เมื่อพิจารณาจำแนกเป็นรายด้าน พบว่าด้านการให้ข้อมูลและรับข้อมูล ด้านการร่วมรณรงค์ทางการเมือง ด้านการแสดงความสนใจต่อกิจกรรมทางการเมือง และ ด้านการมีบทบาทเคลื่อนไหวทางการเมือง เพศชายและเพศหญิงมีความแตกต่างกันอย่างมีนัยสำคัญทางสถิติที่ระดับ .05 ส่วน ด้านการ ใช้สิทธิเลือกตั้ง ไม่มีความแตกต่างกัน อย่างมีนัยสำคัญทางสถิติที่ระดับ .05 2) ระดับการมีส่วนร่วมทางการเมืองของนักศึกษาระดับปริญญาตรีของมหาวิทยาลัยราชภัฏมหาสารคาม โดยรวมทุกด้าน จำแนกตามคณะ พบว่ามีความแตกต่างอย่างมีนัยสำคัญทางสถิติที่ระดับ .05 ซึ่งเป็นไปตามสมมติฐานที่ตั้งไว้ 3) ระดับการมีส่วนร่วมทางการเมืองของนักศึกษาระดับปริญญาตรีของมหาวิทยาลัยราชภัฏมหาสารคาม โดยรวมทุกด้าน จำแนกตามชั้นปี พบว่ามีความแตกต่างอย่างมีนัยสำคัญทางสถิติที่ระดับ .05 ซึ่งเป็นไปตามสมมติฐานที่ตั้งไว้

**6. อภิปรายผล**

จากการศึกษาเรื่องนี้มีประเด็นที่น่าสนใจนำมาอภิปรายผล ดังนี้

6.1 การมีส่วนร่วมทางการเมืองของนักศึกษาระดับปริญญาตรีของมหาวิทยาลัยราชภัฏมหาสารคามโดยภาพรวม พบว่า อยู่ในระดับมีส่วนร่วมปานกลาง เป็นไปตามสมมติฐานที่ตั้งไว้ควรจัดให้มีกิจกรรมทางการเมืองในรูปแบบต่างๆ ให้นักศึกษามีส่วนร่วม เมื่อมีการเลือกตั้งควรมีการรณรงค์ให้นักศึกษามีส่วนร่วมในกิจกรรมนั้นๆ รณรงค์ให้นักศึกษาไปใช้สิทธิเลือกตั้ง และเปิดโอกาสให้นักศึกษาได้มีส่วนร่วมในกิจกรรมต่างๆ เช่นเป็นคณะกรรมการ

ผู้ร่วมกิจกรรม

6.2 ผลการเปรียบเทียบระดับการมีส่วนร่วมทางการเมืองของนักศึกษาระดับปริญญาตรีของมหาวิทยาลัยราชภัฏมหาสารคามโดยภาพรวม 1) จำแนก ตามเพศ พบว่า เพศชายและหญิงมีส่วนร่วมทางการเมืองโดยรวมทุกด้านแตกต่างกันอย่างมีนัยสำคัญทางสถิติที่ระดับ .05 เป็นไปตามสมมติฐาน ที่ตั้งไว้ โดยแยกเป็นด้านการให้ข้อมูลและรับข้อมูล ด้านการร่วมรณรงค์ทางการเมือง ด้านการแสดงความสนใจต่อกิจกรรมทางการเมือง และ ด้านการมีบทบาทเคลื่อนไหวทางการเมือง ระหว่างเพศชายและเพศหญิงมีความแตกต่างกันอย่างมีนัยสำคัญทางสถิติที่ระดับ .05 เป็นไปตามสมมติฐาน ที่ตั้งไว้ ส่วนด้านการใช้สิทธิเลือกตั้ง ระหว่างเพศชายและเพศหญิงไม่มีความแตกต่างกันอย่างมีนัยสำคัญทางสถิติที่ระดับ .05 ไม่เป็นไปตามสมมติฐาน ทั้งนี้อาจเป็นเพราะเพศชายมีความสนใจทางการเมืองมากกว่าเพศหญิง ในด้านต่างๆ จากค่าเฉลี่ยด้านต่างๆ เพศชายมีค่าเฉลี่ยสูงกว่าเพศหญิง เพศชายจึงมีความสนใจกิจกรรม การมีส่วนร่วมทางการเมืองมากกว่าเพศหญิง

ส่วนด้านการใช้สิทธิเลือกตั้ง มีค่าเฉลี่ยใกล้เคียงกัน ซึ่งการเลือกตั้ง เป็นหน้าที่ที่ทุกคนควรจะทำจึงมีค่าเฉลี่ยใกล้กันและไม่มีความแตกต่างอย่างมีนัยสำคัญทางสถิติที่ระดับ .05 2) จำแนก ตามคณะ พบว่าโดยรวมทุกด้านมีความแตกต่างอย่างมีนัยสำคัญทางสถิติที่ระดับ .05 ซึ่งเป็นไปตามสมมติฐานที่ตั้งไว้ทั้งนี้อาจเป็น เพราะคณะที่เกี่ยวข้องกับการเมืองโดยตรงจะมีความสนใจมากกว่าคณะที่ไม่เกี่ยวข้องกับการเมืองจากค่าเฉลี่ยด้านต่างๆ คณะที่ไม่เกี่ยวข้องกับการเมือง เช่น คณะวิทยาศาสตร์และเทคโนโลยี คณะครุศาสตร์ ส่วนคณะที่มีความเกี่ยวข้องกับการเมือง เช่น คณะรัฐศาสตร์และรัฐประศาสนศาสตร์ คณะนิติศาสตร์ ส่วนคณะวิศวกรรมศาสตร์ จะสนใจด้านการมีบทบาทเคลื่อนไหวทางการเมือง ส่วนคณะเทคโนโลยีสารสนเทศ จะสนใจทางการรับรู้ข้อมูลทางอินเตอร์เนตทำให้รู้ข่าวสารและสนใจการเมือง 3) จำแนก ตามชั้นปี พบว่าโดยรวมทุกด้านมีความแตกต่างอย่างมีนัยสำคัญทางสถิติที่ระดับ .05 ซึ่งเป็นไปตามสมมติฐานที่ตั้งไว้

ทั้งนี้อาจเป็นเพราะชั้นปี 4 มีอายุมากกว่าทุกชั้นปี ดังนั้นการมีส่วนร่วมทางการเมือง ในด้านการให้ข้อมูลและรับข้อมูล ด้านการร่วมรณรงค์ทางการเมือง ด้านการใช้สิทธิเลือกตั้งและด้านการแสดงความสนใจต่อกิจกรรมทางการเมือง มีมากกว่า ชั้นปี 1, 2 หรือ 3 จากค่าเฉลี่ยการวิจัย ดังนั้น ชั้นปี 4 จึงมีความสนใจทางการเมือง และการมีส่วนร่วมทางการเมือง มากกว่าชั้นอื่น

**7. ข้อเสนอแนะ**

**7.1** ข้อเสนอแนะในการนำไปใช้

7.1.1 ให้มีการจัดกิจกรรมส่งเสริมประชาธิปไตย โดยให้นักศึกษาได้ร่วมกิจกรรมทางการเมือง เช่น การรณรงค์ทางการเมือง การใช้สิทธิเลือกตั้ง และการให้ข้อมูลและรับข้อมูลข่าวสารทางการเมืองให้นักศึกษาทราบอย่างต่อเนื่องและถูกต้อง

7.1.2 หาและจัดกิจกรรมที่ทำให้นักศึกษาได้ทำประโยชน์ต่อสถาบันการศึกษา คณะ ชมรม เพื่อพัฒนาสถาบันการศึกษาคณะ ประเทศ เป็นการใช้เวลาว่างให้เป็นประโยชน์ และฝึกจิตสำนึกให้มีจิตอาสา

**7.2** ข้อเสนอแนะในการวิจัยครั้งต่อไป

7.2.1 ศึกษาปัจจัยอื่นที่มีผลต่อการมีส่วนร่วมทางการเมืองของนักศึกษา

7.2.2 เก็บข้อมูลการทำกิจกรรม การมีส่วนร่วมทางการเมืองของนักศึกษา เช่น การเลือกตั้งสมาชิกสภานักศึกษา การเลือกตั้งนายกองค์การนักศึกษามหาวิทยาลัยราชภัฏมหาสารคาม ซึ่งล่าสุดเมื่อวันที่ 28 กุมภาพันธ์ 2560 ได้ข้อมูลการใช้สิทธิเลือกตั้งจากกองกิจการนักศึกษาที่มาใช้สิทธิ์เลือกตั้ง ประมาณร้อยละ 10 โดยเฉลี่ย นำมาแปรผลเทียบกับข้อมูลที่ได้จากการวิจัยนี้และเปรียบเทียบถ้ามีกิจกรรมครั้งต่อไป

**8. เอกสารอ้างอิง**

[1] เกียรติขจร วัจนะสวัสดิ์.(2550). การมีส่วนร่วมของประชาชนต่อการดำเนินนโยบายของรัฐบาลด้านการบริการจัดหางาน. กรุงเทพฯ : กองแผนงานและสารสนเทศ กรมการจัดหางาน กระทรวงแรงงาน

[2] เกียรติขจร วัจนะสวัสดิ์. (2551). คำอธิบายกฎหมายอาญา ภาค 1. พิมพ์ครั้งที่ 10, (ประเทศไทย : พลสยาม พริ้นติ้ง.

[3] คะนึงนิจ ศรีบัวเอี่ยม และคณะ(2540). แนวทางการเสริมสร้างประชาธิปไตยแบบมีส่วนร่วมตามรัฐธรรมนูญแห่งราชอาณาจักรไทย ปัญหา อุปสรรค และทางออก. กรุงเทพฯ : ธรรมดาเพลส.

[4] จันทนา สุทธิจารี. (2544). การมีส่วนร่วมของประชาชนในการเมืองการปกครองไทยตามรัฐธรรมนูญฉบับประชาชน. (อมร รักษาสัตย์ บรรณาธิการ). กรุงเทพฯ.

[5] เฉลียว บุรีภักดี และคณะ. (2545). การวิจัยชุมชน ชุดการเรียนรู้ด้วยตนเอง กรุงเทพฯ: สำนักมาตรฐาน การศึกษา สำนักงานสภาสถาบันราชภัฎ กระทรวงศึกษาธิการ.

[6] บัณฑร อ่อนดำ, สามารถ ศรีจำนงค์, (2544). : การจัดกระบวนการเรียนรู้แบบมีส่วนร่วม.เชียงใหม่ : สถาบันส่งเสริมการเรียนรู้เพื่อการพัฒนาที่ยั่งยืน มูลนิธิพัฒนาภาคเหนือ